པར་ཁང་འདིར་དཔར་ཤིང་མཛོད་ཁང་དང་།ཆོས་དཔེ་སྐེམ་སའི་ཐོག་ཁང་།དཔར་ཤིང་བཀྲུ་སྟེགས།མཆོད་ཁང་སོགས་ཡོད་པ་རེད།མི་རིགས་ཀྱི་ཁྱད་ཆོས་གཏིང་ཟབ་པའི་དགོན་སྡེའི་བཟོ་བཀོད་དང་སྐུ་འདྲའི་ཐོག་ནས་བོད་བརྒྱུད་ནང་བསྟན་གྱི་འཇིམ་རྐོས་སྒྱུ་རྩལ་གྱི་ངོ་མཚར་ཆེ་བའི་ལག་རྩལ་མངོན་ཡོད་པ་དང་།པར་ཁང་གི་འདུ་ཁང་ཕྱི་ནང་གི་སྨི་གྲུ་བཞི་མ་སྟོང་ལ་ཉེ་བའི་གནའ་བོའི་ལྡེབས་རིས་ཀྱིས་ཀརྨ་སྒར་བྲིས་ལུགས་ཀྱི་ཁྱད་འཕགས་སྒྱུ་རྩལ་གྱི་གྲུབ་འབྲས་དང་ཁྱད་ཆོས་སོགས་མངོན་ཡོད་པ་རེད།